Diari Oficial de la Generalitat Valenciana


Sumari del DOGV 5626, del 25-10-2007 (2007/12246)

Informació pública del Programa d'Actuació Integrada de la Unitat d'Execució Sector S-4 Industrial El Rentonall de Bèlgida.
---------------------------------------------------------------------------------------------------------------------------

### Dades del document

Número de DOGV
:   5626

Data del DOGV
:   25-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12141


Data del document
:   19-10-2007

Organisme emissor
:   Inmobiliaria Zaragoza e Hijos, SL

Tipus de document
:   Informació Pública

Descriptors 

:   * Bèlgida
    * pla d'urbanisme

Informació pública del Programa d'Actuació Integrada de la Unitat d'Execució Sector S-4 Industrial El Rentonall de Bèlgida. [2007/12710]  
La societat Inmobiliaria Zaragozá e Hijos, SL, ha formulat una proposta de programa d'actuació integrada, per al desenrotllament urbanístic dels terrenys compresos en la unitat d'execució sector S-4 Industrial El Rentonall del terme de Bèlgida, la qual acompanya del pla parcial modificatiu, projecte d'urbanització, document de justificació d'integració territorial, estudi acústic, estudi de paisatge, estudi d'impacte ambiental, i còpia de la sol·licitud de la cèdula territorial d'urbanització, a l'empara del que preveu l'article 134.1 de la Llei Urbanística Valenciana i 226.2 del Reglament d'Ordenació i Gestió Territorial i Urbanística.   
La dita unitat d'execució es troba situada al nord del terme municipal de Bèlgida, al nord-oest de la C-320 i al sud de la CV-60, al nord-oest del nucli urbà, en sòl no urbanitzable. Comprén una superfície total de 308.144,93 m²s. Els seus límits són els següents:  
Nord: zona protecció CV-60  
Sud: zona de protecció de la C-320.  
Est: línia aèria alta tensió.  
Oest: sòl no urbanitzable.   
Mitjançant un acord de data 27 de juny de 2007 el Ple de l'Ajuntament de Bèlgida va acordar:  
Primer. Iniciar el procediment per a la gestió indirecta del programa d'actuació integrada del sector de sòl urbanitzable denominat S-4 del Pla General d'Ordenació Urbana actualment en fase d'aprovació en la Comissió Territorial d'Urbanisme.  
Segon. Donar per assumides com a pròpies i aprovar les bases particulars supletòries autonòmiques.   
A tenor de l'article 134. 2 de la Llei Urbanística Valenciana i 293.1 del Reglament d'Ordenació i Gestió Territorial i Urbanística, se sotmet la proposta de programa, el pla parcial modificatiu, projecte d'urbanització, document de justificació d'integració territorial integració territorial, estudi acústic, estudi de paisatge, estudi d'impacte ambiental i còpia de la sol·licitud de la cèdula territorial d'urbanització a informació pública per un termini d'un mes, a l'efecte de la presentació d'al·legacions, comptats a partir de l'endemà a la publicació d'este anunci en el Diari Oficial de la Comunitat Valenciana. En sobre tancat, i no sotmés a exposició al públic es presenta la documentació que identifica el sol·licitant, la seua capacitat i solvència, així com la proposició juridicoeconòmica.  
La dita documentació es troba depositada a la notària d'Eulogio Jover Barver, amb número de protocol 2264, de data 19 d'octubre de 2007, sítia a la plaça de la Fira, 1-1r-4a, d'Albaida. Qualsevol persona podrà comparéixer en l'esmentada notària, en horari de 09.00 hores a 14.00 hores de dilluns a divendres, i consultar la protocol·lització de l'alternativa tècnica de programa. També podrà presentar-se a l'Ajuntament de Bèlgida, siti a la Plaça de la Constitució, número 1, per a examinar-hi l'exemplar depositat, amb Registre General d'Entrada de data 19 d'octubre de 2007, i formular, si és el cas al·legacions dins del terme indicat en el paràgraf anterior d'un mes a partir de la publicació d'este anunci en el Diari Oficial de la Comunitat Valenciana.   
Per mitjà de la publicació d'este anunci d'informació pública del programa d'actuació integrada, i, de conformitat amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, modificada per la Llei 4/1999, de 13 de gener, i 296.4 del Reglament d'Ordenació i Gestió Territorial i Urbanística, se cita els propietaris afectats que puguen resultar desconeguts, s'ignore el lloc de les notificacions o bé, intentada esta, no s'haguera pogut practicar, perquè durant el termini assenyalat puguen formular les al·legacions que estimen pertinents.  
Bèlgida, 19 d'octubre de 2007.- El representant: Alfredo Zaragozá Zaragozá.